သင်ခန်းစာ (၉)

ဆန့်ကျင်သောအဆိုများ

နိုဝင်ဘာလ ၁၉ - ၂၅

ဥပုသ်နေ့မွန်းလွဲပိုင်း နိုဝင်ဘာလ ၁၉ ရက်

ဖတ်ရန်ကျမ်းချက်များ။ လုကာ၊ ၁၆း၁၉-၃၁။ လုကာ၊ ၂၃း၄၃။ ယောဟန်၊ ၂ဝး၁၇။ ဖိလိပ္ပိ၊ ၁း၂၁-၂၄။ ၁ပေ၊ ၃း၁၃-၂ဝ။ ဗျာ၊ ၆း၉-၁၁။

အလွတ်ကျမ်းချက်

‘‘ကျမ်းစာအားဖြင့် ထာဝရအသက်ကိုရမည်ဟုစိတ်ထင်နှင့် သင်တို့သည် ကျမ်းစာကိုစေ့စေ့ကြည့်ရှုကြ၏။ ထိုကျမ်းစာပင် ငါ၏ သက်သေ ဖြစ်၏’’ (ယောဟန်၊ ၅း၃၉)။

ရှင်ပေတရု ကျွန်ုပ်တို့ကို သတိပေးထားသည်မှာ ‘‘သင်တို့ မျှော်လင့်ခြင်း၏ အကြောင်းကို မေးမြန်းသောသူရှိသမျှတို့အား နူးညံ့သော သဘော၊ ကြောက်ရွံ့ သောသဘောနှင့်ပြန်ပြောခြင်းငှာ၊ ကာလ အစဉ်မပြတ် အသင့်ရှိနေကြလော့’’ (၁ပေ၊ ၃း၁၅)။ ရှင်ပေါလုမှထပ်မံ၍ ‘‘နှုတ်ကပတ်တရားတော်ကိုဟောပြောလော့။ အချိန် ရှိသည်ဖြစ်စေ၊ မရှိသည်ဖြစ်စေ၊ ကြိုးစားအားထုတ်လော့။ အပြစ်ကိုဖော်ပြလော့။ ဆုံးမခြင်းကိုပြုလော့။ အလွန်ရှည်သောစိတ်နှင့် သြဝါဒမျိုးကိုပေး၍ တိုက်တွန်း သွေးဆောင်လော့။ အကြောင်းမူကား၊ နောင်ကာလ၌ လူတို့သည် စင်ကြယ်သော သြဝါဒကိုနားမခံနိုင်ဘဲ၊ ယားတတ်သော နားရှိလျှင် မိမိတပ်မက်ခြင်းအတိုင်း များပြားသောဆရာတို့နောက်သို့ လိုက်ကြလိမ့်မည်’’ (၂တိ၊ ၄း၂၊၃)။ ဤ အကြောင်း၌ပြသနာရှိနေပြီ။ ဖော်ပြသောကျမ်းအဆိုကိုကြည့်ပြီး ကျွန်ုပ်တို့ လိုချင်သည့် အပိုဒ် အပိုင်းကလေးကို ဆွဲသုံးရန်မဟုတ်ပါ။ ကျွနု်ပ်တို့နှင့်ယုံကြည်ခြင်း မတူသော အခြားအပိုင်းများကိုလည်း သာတူညီမျှလိုက်နာ အသုံးပြုရ ပါမည်။ကျွန်ုပ်တို့သည် ယေရှုရှင်၏ပုံပမာကိုသာယူ၍ လိုက်ပါနာယူ လုပ်ဆောင် ရန်သာရှိသည်။ ခရစ်တော်ကိုယ်တော်တိုင် အမှန်တရားကို ဖော်ပြသောစကား တစ်ခွန်းကို အရမ်းကာရော အတင်းဖိပြောခြင်း မျိုးမပြုဘဲ ကိုယ်တော်သည် မေတ္တာနှင့်ပြောဆိုဆုံးမတော်မူခဲ့သည်။ ကိုယ်တော်၏နှုတ်အမူအရာ၌ မည်သော အခါမျှကြမ်းတမ်းခြင်းမရှိချေ။ မလိုအပ်သည့်ပြင်းထန်သောစကားကို လုံးဝ ရှောင်ကြဉ်တော်မူသည်။ ခံစားရလွယ်သောဝိညာဉ်ကို ကိုယ်တော်နာကျင်သော စကားမျိုးကို မဆိုပါ။ လူသားများတို့၏အားနည်းချက်ကို အသားယူထောက်ပြ အနိုင်ယူတတ်သော သဘောကင်း၏’’

ယခုအပတ်လေ့လာမည့်အကြောင်းသည် ဝိညာဉ်သည် မသေနိုင် ပါဟု ပြောဆိုငြင်းခုံလေ့ရှိသောအဆိုကို ခွဲခြားစိတ်ဖြာ သုံးသပ်ကြရန် ဖြစ်သည်။ သင်ခန်းစာကိုလေ့လာသုံးသပ်၍ ရရှိသောအသိတရားဖြင့် ကျွနု်ပ်တို့ကိုခွန်အား ဖြစ်စေမည်။ ၎င်းအပြင် ယင်းသွန်သင်ချက် အကြောင်းနှင့်ပတ်သက်၍ မေးလာ သောအဆိုပုစ္ဆာကို ကျွနု်ပ်တို့ ကရုဏာစိတ် အပြည့်ဖြင့် ပြန်၍ဖြေကြားနိုင်မည် ဖြစ်သည်။

တနင်္ဂနွေနေ့ နိုဝင်ဘာလ ၂ဝ ရက်

သူကြွယ်ကြီးနှင့်လာဇရု

လုကာ၊ ၁၆း၁၉-၃၁ ကိုဖတ်ပါ။ ကျမ်းချက်၌ ဖော်ပြသော အကြောင်း သည် အသက်သေဆုံးသူများအတွက် ထိုသို့လုံးဝမရှိကြောင်း အဘယ်ကြောင့် ပြောနိုင်ပါသနည်း။

--------------------------------------------------------------------------------------------------

အချို့ကျမ်းစာလေ့လာသူများက လုကာ၊ ၁၆း၁၉-၃၁ သည် တကယ့် ဖြစ်ရပ်မှန်ဟု သဘောထားကြသည်။ သေခြင်း၏အခြေအနေကို ဖော်ပြခြင်း ဖြစ်သည်။ သို့သော် ယင်းကဲ့သို့မှတ်ယူခြင်းသည် ကျမ်းစာ ဖော်ပြချက် များစွာနှင့် ဆန့်ကျင်သောနိဂုံးရလဒ်နှင့် ကျွန်ုပ်တို့ လေ့လာပြီးခဲ့သောအဆိုများစွာကိုလည်း ဆန့်ကျင်နေသည်။

ပထမအနေဖြင့် တကယ့်ဖြစ်ရပ်မှန်ဟုသဘောထားနေလျှင် ကောင်းကင် ဘုံနှင့်ငရဲဘုံနှစ်ခုသည် အလွန်နီးကပ်စွာရှိနေ၍ ကောင်းကင်ဘုံ ရောက်သွားသူ နှင့်ငရဲကျသွားသူတို့ ခေါ်ပြောစကား ဆိုနိုင်ကြသည့် သဘောသက်ရောက်နေ သည် (လုကာ၊ ၁၆း၂၃-၃၁)။ ဆိုကြပါစို့၊ လူသည်သေလွန်ပြီးနောက် ရုပ်ကလာပ် သည် သင်္ချိုင်းတွင်း တွင် လဲလျောင်းလျက်ရှိနေသည်။ ကျန်နေသောသိတတ် သေးသည့် ဝိညာဉ်သည် မျက်စိရှိဆဲ၊ လက်ချောင်းရှိဆဲ၊ လျှာရှိဆဲနှင့်ရေငတ် တတ်သေး၏ (လုကာ၊ ၁၆း၂၃၊၂၄)။

ထိုကဲ့သို့အဆိုမျိုးဖြင့် လူသည်သေဆုံးခြင်း၏အခြေအနေကို မှတ်ယူ လျှင်၊ ကောင်းကင်နိုင်ငံသည် ပျော်စရာကောင်းသော နေရာ မဟုတ်၊ အကြောင်းမှာ မိမိချစ်မြတ်နိုးခဲ့သော၊ သံယောဇဉ် အလွန် ထားခဲ့သော သူတစ်ဦး ငရဲကျနေ၍ မိမိနှင့်နီးနီးကပ်ကပ် မြင်တွေ့ရသည် သာမက နေ့ညမပြတ်ညည်းညူမြည်းတမ်းနေ သောဒုက္ခကို မြင်နေရခြင်း ကြောင့်ဖြစ်သည်။ အဆုံးမရှိသောထာဝရငရဲမီးအိုင်ထဲ လူးလိမ့် နေရ သည်။ စကားဖြင့်လှမ်း၍ အပြန်အလှန်ပြောဆိုနိုင်သေးသည် (လုကာ၊ ၁၆း၂၃-၃၁)။ ကောင်းကင်နိုင်ငံတော်ရောက်သွားသော မိခင် တစ်ဦး အနေ ဖြင့် ရက်ရက်စက်စက်ငရဲကျခံနေရသော မိမိ၏ ကလေးငယ်ကို မြင်နေရ၊ ကြားနေရလျှင် ထိုကောင်းကင်နိုင်ငံတော်သည် ပျော်ရွင်စရာ နိုင်ငံဖြစ်နိုင် ပါမည် လား။ ထိုသဘောထားမျိုးနှင့် ဘုရားရှင် ပေးတော် မူသော ကတိတော်ဖြစ်သည့် ဝမ်းနည်းခြင်းမရှိ၊ ငိုကြွေးခြင်းမရှိ၊ နာကျင်ခြင်းမရှိ အရာအားလုံးပြည့်စုံခြင်း ရှိသောနေရာနှင့် ဆန့်ကျင်နေ ပါသည် (ဗျာ၊ ၂၁း၄)။

ယခုခေတ်ကျမ်းစာလေ့လာသူများစွာတို့က သူဌေးကြီးနှင့်လာဇရု တို့၏အကြောင်းကို ပုံဆောင်ချက်အဖြစ် လက်ခံထားကြသူများသည် အသေးစိတ် ဖြစ်ရပ်မှန်ဟူ၍ သဘောမထားကြတော့ပါ။ ဂျော့အီးလက်ဒ် ဆိုသူပုဂ္ဂိုလ်သည် မြော်လင့်ခြင်းအသင်းသားတစ်ဦးမဟုတ်၊ သူ၏ ပြောဆိုမှု နှင့် မှတ်ချက်အရ၊ မြော်လင့်ခြင်း အသင်းသားများတို့ ယုံကြည်ခြင်း နှင့် ကိုက်ညီနေ ပါသည်။ ထိုအကြောင်းသည် ယုဒလူများကို ရည်ရွယ်ပြီး ကိုယ်တော်မြွက်သော ပုံပမာသာဖြစ်သည်။ သေဆုံးသွားပြီး လူ၏သေခြင်းအကြောင်းကို သင်ကြား ဖော်ပြပေးခြင်းမျိုးမဟုတ်ပါ’

သူဌေးကြီးနှင့်လာဇရုပုံပမာ၌ ကွာခြားသောအဆင့်နှစ်ခုကို တင်ဆက် ထားသည်။ သူဌေးကြီးသည် တန်ဖိုးကြီး တောက်ပြောင် ဝင်းလက်သော အဝတ် အစားကို ဝတ်ဆင်ထားပြီး၊ သူတောင်းစား လာဇရုမှာ တစ်ကိုယ်လုံးအနာပေါက် ကာပြည်တစိုစိုနှင့် ဖြစ်နေသော မြင်ကွင်း ကို သရုပ်ဖော်ထားပေးသည် (လုကာ၊ ၁၆း၁၉၊၂ဝ)။ အကြောင်း အရာ၏ သွန်သင်ချက် (၁) လတ်တလောအဆင့်အတန်း သည် အနာဂတ် ဆုလာဘ်နှင့်သက်ဆိုင်ခြင်းမရှိပါ။ (၂) လူတစ်ဦး၏ထာဝရ လမ်းဆုံး သည် ယခုလူဖြစ်နေစဉ်အချိန် ဆုံးဖြတ်ရွေးချယ်ခြင်းနှင့် သက်ဆိုင်သည်၊ သေဆုံးပြီးမှ နောင်တရ၍မရတော့ပါ (လုကာ၊ ၁၆း၂၅၊၂၆)။

အာဗြဟံက သူတို့သည်မောရှေ၏စကား၊ ပုရောဖက်တို့၏ စကားကို နားမထောင်လျှင် တစ်ယောက်သောသူသည် သေခြင်းမှ ထမြောက် သော်လည်း မယုံကြည်နိုင်ကြဟု အာဗြဟံဆိုသည် (လုကာ၊ ၁၆း၃၁)။ ယေရှုရှင်အထံတော် မှ မည်သည့်တန်ခိုးပါသော သတင်းစကား ကို ကျမ်းစာအတိုင်း ကျွနု်ပ်တို့ပြန်၍ တုံ့ပြန်ရန်လိုပါသလား။

တနင်္လာနေ့ နိုဝင်ဘာလ ၂၁ ရက်

ယနေ့......ငါ့နှင့်အတူပရဒိသုဘုံ၌

ဝိညာဉ်သည်မသေနိုင်ဟု သက်သေပြသူများ အသုံးအများဆုံး ကျမ်းချက် သည် လုကာ၊ ၂၃း၄၃ ဖြစ်သည်။ ‘‘ယေရှုကလည်း ငါအမှန်ဆိုသည်ကား၊ ယနေ့တွင် သင်သည်ငါနှင့် အတူပရဒိသု ဘုံ၌ရှိလိမ့် မည်ဟု မိန့်တော်မူ၏။’’ ပုံနှိပ်ထုတ်ဝေသောကျမ်းစာအများစုသည် (အချို့ကျမ်းမှအပ) ယင်းကျမ်းချက် ကို ဆင်တူဘာသာပြန်ဆိုကြသည်။ ခရစ်တော်သည် ထိုစကားကိုပြောနေသော နေ့မှာပင် အသက်တော် စွန့်ခဲ့ ရသည်။ ခရစ်တော်နှင့်သူခိုးကြီးတို့ ပရဒိသုဘုံ၌ အတူနေရမည်ဟု ကိုယ်တော် ပြောခဲ့သည်။ ကျွန်ုပ်တို့အတွက်အံ့သြစရာမလို ပါ။ အကြောင်း မှာ ကျမ်းစာကိုဘာသာပြန်ဆိုသော ကျမ်းလေ့လာသူတို့သည် သဘာဝ အလျောက်မသေနိုင်သောဝိညာဉ်ကို ယုံကြည်ထားကြ သူများ ဖြစ်ကြ သည်။ ဘာသာပြန်ဆိုထားသောကျမ်းပိုဒ်အားလုံး၌ ယင်းကျမ်း ချက် သည် အကောင်းဆုံးကျမ်းပိုဒ်တစ်ပိုဒ်ဖြစ်သည်။

လုကာ၊ ၂၃း၄၃ ကို ယောဟန်၊ ၂ဝး၁၇ နှင့် ယောဟန်၊ ၁၄း၁-၃ နှင့်နှိုင်းယှဉ်ပါ။ နောင်တရသောသူခိုးအား ကိုယ်တော်ပေးသောကတိကို သိရခြင်းဖြင့် မာဂဒလမာရိနှင့်တပည့်တော်တို့ကို ယေရှုရှင်ပေးထားသော ကတိတော်အကြောင်း နားလည်သွားစေပါသလား။

--------------------------------------------------------------------------------------------------

ခရစ်တော်နှင့်သူခိုးသည် ထိုနေ့ချင်း၌ပင် ပရဒိသုဘုံ (ကောင်းကင်) သို့ရောက်ရှိသွားသောအယူကို ယေရှုရှင်မှမာဂဒလမာရိအား ပြန်၍ရှင်ပြန် ထမြောက်ရာနံနက်၌ ပြောသောစကားနှင့်ချိန်ကြည့်ပါ။ ထိုအချိန်အထိ ခမည်းတော်၏ရှေ့မှောက်တော်သို့ မတက်ရသေးကြောင်းကို (ယောဟန်၊ ၂ဝး၁၇) သေသေချာချာပြောခဲ့ကြောင်းသိရသည်။ ယင်းအယူမှားဖြစ်သော ထိုနေ့ချင်းမှာပင် ယေရှုရှင်နှင့်နောင်တရသောသူခိုးတို့ ကောင်းကင်ဘုံ တက်ရောက်သွားခြင်းအကြောင်းကို ယေရှုရှင်မှတပည့်တော်တို့အား ကတိပေးသော စကားနှင့် ပြန်၍ချိန်ကြည့်ပါ။ ဒုတိယအကြိမ်ကြွလာမှသာ တပည့်တော်တို့ကို ကောင်းကင်ဘုံချီဆောင်သွားမည်ဟု မိန့်တော်မူခဲ့ ပါသည် (ယောဟန်၊ ၁၄း၁-၃)။

လုကာ၊ ၂၃း၄၃ တွင် ဖော်ပြသောအကြောင်းအရာနှင့်ဆိုင်၍ အသုံး ဦပထားသောကြိယာပုဒ် ‘‘ယနေ့’’ ကို ဂရိစကားအားဖြင့် ‘‘စီမီရွန်’’ (ျနာနမသည) ဟုခေါ်သည်။ ဂရိသဒ္ဒါအရ အဆက်အစပ်သဖွယ် ‘‘ရှိမည်၊’’ ရောက်မည်၊ ရှိရန်၊ ရောက်ရန် သို့မဟုတ် ဆက်လက်လုပ်ဆောင်ဆဲ၊ ပြောရန် စသည့် အဓိပ္ပာယ်မျိုးဖြစ်သည်။ ‘‘ဝေလ်ဆင်ပါရော့စချီ’’ ၏ လက်ခံသောအချက်အရ၊ သဒ္ဒါကြောင်းအရ ပုဒ်တစ်ခုကို အတိအကျ ဖြစ်ရမည် ဟု သတ်မှတ်၍မရပါ။ ရှင်လုကာသည် အတိအကျစကားဖြင့် ထိုကဲ့သို့ ကြိယာပုဒ်ကိုအသုံးပြုရေးသားထားသော်လည်း ‘‘စီမီရွန်’’ ဟူသောစကားကို လုကာခရစ်ဝင်နှင့်တမန်တော်ဝတ္ဃုတို့၌ တွေ့ရသည်။

သို့ဖြစ်၍ လုကာ၊ ၂၃း၄၃ ကို အနီးစပ်ဆုံးသဘာဝကျကျဖတ်ရှု ရလျှင် ‘‘ငါအမှန်အကန်ပြောသောယနေ့စကားကို သင်မှတ်သားပါ၊ သင်သည် ငါနှင့်အတူလာမည့်တစ်ချိန်၌ ပရဒိသုဘုံတွင် အတူနေရ လိမ့်မည်ဟူ၍ ဖတ်ရ ပါမည်။ ယခုအကြောင်းနှင့်ပတ်သက်၍ ရူပါ စကားကို အသုံးပြုထားခြင်းဖြစ် သည်။ ‘‘ဒီကနေ့ငါပြောသောစကား’ ကို ခြေဆင်းအဖြစ်အစပြုပြီး ‘‘တစ်ချိန် မှာငါနှင့်အတူ ပရဒိသုဘုံမှာ အတူ နေရမည်ဟု ဆိုလိုခြင်းဖြစ်သည်။ အတို ချုံးရသော် ယေရှုရှင်သည် သူခိုးကြီးအားကတိစကားပေးခြင်းဖြစ်၍ အမှန် အကန်ပင် ထိုနေ့ထို နေရာကို အစွဲပြုပြီးသက်သေထူကာ ကယ်တင်ခြင်းရရှိ မည်ဟု တထစ်ချ အာမခံချက်ပေးခြင်းပင်ဖြစ်သည်။

နောင်တရသောသူခိုးအကြောင်းကိုဖတ်ပါ (လုကာ၊ ၂၃း၃၉-၄၃)။ အပြစ်အကြောင်းလည်းပြန်မပြော၊ ဘုရားသခင်ကို ပူဇော်ခြင်းမျိုးလည်း မရှိ သော်လည်း၊ ခရစ်တော်မှ ထာဝရအသက်ကတိတော်ကိုပေးခဲ့သည်။ ကယ်တင် ခြင်းသည် ယုံကြည်ခြင်းတစ်ခုတည်းကိုသာစွဲကိုင်ရန်ရှိကြောင်း ယင်းအကြောင်း အရာမှ အတိအလင်းသက်သေခံခဲ့ပါသလား။ သူခိုးကြီး ကဲ့သို့ ကျွန်ုပ်တို့ မည်သည့်နည်းဖြင့် ဖြောင့်မတ်ခြင်းသို့ ရောက်နိုင် မည်နည်း။ ကျွနု်ပ်တို့မည်သည့် လမ်းကို အသုံးပြုရလိမ့်မည်နည်း။

အင်္ဂါနေ့ နိုဝင်ဘာလ ၂၂ ရက်

ခရစ်တော်နှင့်အတူနေရန်ထွက်ခွာခြင်း

ဖိလိပ္ပိ၊ ၁း၂၁-၂၄ ကိုဖတ်ပါ။ ဆက်လက်၍ ၁သက်၊ ၄း၁၃-၁၈ ကိုဖတ်ပါ။ ရှင်ပေါလုသည် ခရစ်တော်နှင့်မည်သည့်အချိန်တွင် ‘‘အတူရှိရန်’’ မျှော်လင့်ထားသနည်း။ (ဖိလိပ္ပိ၊ ၁း၂၃) နှင့် ‘‘သခင်ဘုရားနှင့်အတူ’’ (၁သက်၊ ၄း၁၇)။

--------------------------------------------------------------------------------------------------

ရှင်ပေါလုသည် ‘‘ခရစ်တော်နှင့်အတူ’’ နေရန် တိုက်တွန်းခြင်းခံရ သည် (၂ကော၊ ၅း၁၇)။ ခရစ်တော်နှင့်ရှိရန် ကိုယ်တော်ဒုတိယအကြိမ် ကြွလာပြီးနောက် (၁သက်၊ ၄း၁၇) အချိန်ကိုမျှော်လင့်ထားသည်။ တမန်တော် ကြီးသည် မိမိ၏သခင်ကယ်တင်ရှင်နှင့်ကွဲကွာစေရန် မည်သည့် အရာမျှဖြတ် တောက်၍မရပါကြောင်း အာမခံရဲခဲ့သည်။ ရောမသြဝါဒစာ၌ သူကိုယ်တိုင် ရေးသားထားခဲ့သည်အတိုင်း ‘‘သေသည်ဖြစ်စေ၊ ရှင်သည်ဖြစ်စေ၊ အဘယ် နိမိတ္တအရာမျှသည် ငါတို့ သခင်ယေရှုခရစ်တော်အားဖြင့် မေတ္တာတော်နှင့် ငါတို့ကိုမကွာစေနိုင်ဟု ငါသဘောကျလျက်ရှိ၏’’ (ရောမ၊ ၈း၃၈၊၃၉)။ ‘‘အသက် ရှင်လျှင် သခင်ဘုရားအဖို့အလိုငှာရှင်၏။ သေလျှင်လည်း သခင်ဘုရားအဖို့ အလိုငှာသေ၏။ ထိုကြောင့် အသက်ရှင်သည်ဖြစ်စေ၊ သေသည်ဖြစ်စေ၊ သခင်ဘုရားဆိုင်တော်မူ၏’’ (ရောမ၊ ၁၄း၈)။

ယင်းကဲ့သို့သန္နိဌာန်ချက်ဖြင့် ရှင်ပေါလုသည် သေဆုံးခဲ့သော ယုံကြည်သူများအတွက် ‘‘ယေရှု၌အိပ်ပျော်နေသောသူ’’ (၁သက်၊ ၄း၁၄) ခရစ်တော်ဒုတိယအကြိမ်ကြွလာချိန်၌ သူတို့သည်ထမြောက်လာ၍ ထာဝရ အသက်ကိုရရှိပိုင်ဆိုင်ခွင့်ရလိမ့်မည် (၁ကော၊ ၁၅း၁၆-၁၈။ ၁သက်၊ ၄း၁၃-၁၈)။

ရှင်ပေါလုမှစုတေ၍ ခရစ်တော်နှင့်အတူနေခြင်းငှာ၊ ‘‘တောင့်တ လိုချင် သောစိတ်ရှိ၏’’ (ဖိလိပ္ပိ၊ ၁း၂၃) ဟုဆိုရာ၌ သူသည်သေဆုံးပြီးလျှင် သူ၏ ဝိညာဉ်သည် ခရစ်တော်နှင့်အတူနေရန် ထွက်သွားရမည် ဟုဆိုလိုပါသလား။ ထိုသို့မဟုတ်၊ ယင်းကျမ်းချက်၌ ရှင်ပေါလုသည် လောက၏တဒင်္ဂဒုက္ခဆင်းရဲ ခြင်းမှထွက်ခွာပြီး ခရစ်တော်နှင့် အတူ နေနိုင်ရန် မည်သည့်အချိန်မည်သည့် ကာလကိုမျှ အတိအကျ မဖော်ပြပါ။ ထိုကာလနှစ်ခုကြားကိုဆိုလိုခြင်းဖြစ်သည်။ ယင်းကျမ်းချက် သည် ရှင်ပေါလုမှသူသေဆုံးသည်နှင့် ကောင်းကင်သို့ချက်ချင်း ရောက်မည်ဟု မပြော။ အလွန်ရှင်းလင်းပြတ်သားလှသောစကားဖြင့် ယေရှုရှင် ဒုတိယအကြိမ်ကြွလာမှသာလျှင် သူရရှိမည့်ဆုလာဘ်ကို ရယူပိုင်ဆိုင် မည်ဟု ရေးသားထားသည် (၂တိ၊ ၄း၈)။

အတိုချုံးရသော်၊ ရှင်ပေါလု၏အဆိုအရ ‘‘ထိုအခါအသက်ရှင်၍ ကျန်ကြွင်းသောငါတို့သည် အာကာသကောင်းကင်၌ သခင်ဘုရားထံ တော်သို့ ရောက်စေခြင်းငှာ ထိုသူတို့နှင့်တကွ၊ မိုးတိမ်ပေါ်သို့ ချီဆောင်ခြင်းကို ခံရသော အားဖြင့် ‘သခင်ဘုရားနှင့်အတူ အစဉ်မပြတ် နေရကြလိမ့်မည်’ (၁သက်၊ ၄း၁၇)။ ကျမ်းစာရေးသား သမျှသူတို့ သည်လည်း အချိန်ကွာခြားမှုရှိနေလင့် ကစား မတူညီသော အဖြစ်အပျက် နှစ်ရပ်ကို တစ်သဘောတည်းဖြင့် မှတ်တမ်း တင်ရေးသားကြသည်’’

သို့သော်လည်း ရှင်ပေါလုသည် အသက်ရှင်ခြင်းထက် သေခြင်းကို အဘယ်ကြောင့်တောင့်တနှစ်သက်ရသနည်း။ အကြောင်းမှာ ဒုက္ခ ဆင်းရဲခြင်း အပေါင်းမှနားနေခွင့်ရရှိရန် ဒုက္ခနှင့်ပြည့်နှက်သော ကိုယ်ခန္ဓာ ကို နာကျင်ခံစား မှုအပေါင်းမှ လွတ်ငြိမ်းစေလိုခြင်းဖြစ်သည် (၁ကော၊ ၉း၂၇)။ ထိုနောက်တွင် သေချာသောဆုလာဘ်ကို အပိုင်အနိုင်ပင် မျှော်လင့်လျက် ခရစ်တော်ဒုတိယ အကြိမ်ကြွလာလျှင် ‘‘ဖြောင့်မတ်ခြင်း သရဖူကိုရရှိမည်ဟု သေချာစွာစိတ်ပိုင်း ဖြတ်ထားပြီး ဖြစ်၏။ ရှင်ပေါလု အနေဖြင့် သေဆုံးခြင်းကို အကယ်၍အမှန် မလိုလားသည်တိုင်အောင် သေခြင်း၏နောက်၌ မည်သို့ရှိလာမည်ကို အသေအချာ သိရှိခဲ့ပြီ။

တချို့သောခက်ခဲသည့်အချိန်မျိုး၌ သေဆုံးသွားပြီး မျက်စိမှိတ် လိုက်ရသောအခါ၊ ထပ်မံဖြစ်လာမည့်အရာကို မစဉ်းမိသူများစွာပင် ရှိပါ၏။ နောက် ဆက်တွဲဖြစ်လာမည့်အရာသည် ‘‘ခရစ်တော်နှင့်အတူ’’ ရှိနေမည်လား။ ဖိလိပ္ပိ အသင်းသားများကို ရှင်ပေါလုပြောဆိုသည့် စကားများသည် ကျွနု်ပ်တို့ကို မည်သို့နားလည်သိရှိရန် ကူညီပေးသနည်း။

ဗုဒ္ဓဟူးနေ့ နိုဝင်ဘာလ ၂၃ ရက်

ထောင်ချထားခံနေရသောဝိညာဉ်များကိုတရားဟောခြင်း

၁ပေ၊ ၃း၁၃-၂ဝ ကိုဖတ်ပါ။ ခရစ်တော်သည် ဝိညာဉ်တော်အားဖြင့် ကြွသွားတော်မူ၍ ထောင်ထဲမှာလှောင်ထားသောဝိညာဉ်တို့အား မည်သို့ တရားဟောခဲ့သနည်း။ ထိုဝိညာဉ်တို့သည် နောဧလက်ထက်မှ လူများဖြစ်ပါ သလား။ (က၊ ၄း၁ဝ ကိုလည်းဖတ်ပါ)။

--------------------------------------------------------------------------------------------------

ဝိညာဉ်သည် သဘာဝအလျောက်ဘယ်တော့မှမသေဟု ခံယူ ယုံကြည်ထားသည့်သူများသည် ‘‘ခရစ်တော်သည် ထောင်ထဲမှာ လှောင်ထားသော ဝိညာဉ်တို့အား တရားဟောခဲ့၏’’ ဟူသောကျမ်းချက်ကို အသေစွဲကိုင်ထား ကြသည် (၁ပေ၊ ၃း၁၉)။ ယင်းအချိန်သည် သင်္ချိုင်းဂူ အတွင်းလဲလျောင်း အနားယူနေသောအချိန်ဖြစ်သည်ဟုသိရသည်။ ထိုသူတို့၏ ယုံကြည်ချက်အရ၊ ခရစ်တော်သည် ခန္ဓာကိုယ်သာ လူဇာတိခံယူထား သော်လည်း ဝိညာဉ်မှာမူ လူဇာတိမခံမယူ။ ထိုကြောင့် နောဧခေတ်ရေမလွမ်းမိုးမီနှင့် ရေလွမ်းမိုး၍ သေဆုံးသွားသော ခန္ဓာမဲ့ ဝိညာဉ်များဆီသို့ ကိုယ်တော်၏ဝိညာဉ်သည် သွားရောက် တရားဟော ပြောသည်ဟုဆိုကြသည်။

ထိုသို့အဆိုသည် သမ္မာကျမ်း၏သွန်သင်မှုရှုထောင့်အရ လက်မခံ နိုင်သောအဆို၊ ဟာသမြောက်သောအဆိုပင်ဖြစ်သည်။ အဘယ် အတွက်ကြောင့် ဟာသမြောက်နေရသည်မှာ ကျမ်းစာ၏ သွန်သင်ချက် အရ၊ သေဆုံးသွားသူ များအတွက် ကယ်တင်ခြင်း ဒုတိယအကြိမ် အခွင့်အရေးမရှိဟု ဖော်ပြခြင်းဖြစ် သည် (ဟေဗြဲ၊ ၉း၂၇၊၂၈)။ ထိုကြောင့် ယေရှုရှင်သည် အဘယ်ကြောင့် အခွင့်အရေးနောက်ထပ် မရတော့သည့် သူများကို တရားဟောနေအုံးမည်နည်း။

တစ်ချိန်တည်းမှာပင် ယင်းအဆိုသည် သမ္မာကျမ်းစာ၏ သွန်သင်ချက် မှ သေသောသူအပေါင်းတို့ငြိမ်ဝပ်စွာ သင်္ချိုင်းဂူ အတွင်း အိပ်နေလျက် မည်သည့် အကြောင်းအရာအဖြစ်အပျက်ကိုမျှမသိနိုင်၊ နောက်ဆုံးတံပိုးမှုတ်သံထွက်ပေါ်လာ မှသာ ပြန်၍ရှင်ပြန် ထမြောက်မည် ဟု ကျမ်း၏သွန်သင်ချက်နှင့်ဆန့်ကျင်နေ သည် (ယောဘ၊ ၁၄း၁ဝ-၁၂။ ဆာ၊ ၁၄၆း၄။ ဒေသနာ၊ ၉း၅၊၁ဝ။ ၁ကော၊ ၁၅း၁၆-၁၈။ ၁သက်၊ ၄း၁၃-၁၅)။

ထိုနည်းတူယေရှုရှင်သည် အသက်မဲ့သောခန္ဓာကိုယ်မှာ သင်္ချိုင်း အတွင်းလျောင်းနေပါလျက် သူ၏ဝိညာဉ်သည် ငရဲခန်းသို့ဆင်းပြီး နောဧခေတ် ရေမလွမ်းမိုးမီတိုင်အောင် ဆိုးယုတ်သူများကို တရားဟော ပြောမည်ဆိုလျှင် နောဧခေတ်မတိုင်မီသူများသာ ကိုယ်တော်၏ တရားကို အဘယ်ကြောင့်နာရ သနည်း။ အခြားသူများ အဘယ်ကြောင့် ထိုတရားကို မနာရပါသနည်း။ ငရဲ မီးအိုင်အတွင်း အခြားငရဲသားများစွာလည်း အတူငရဲခံနေရပါလျက် အဘယ်ကြောင့် နောဧခေတ်မတိုင်မီ သူများသာ ထူးဆန်းပြီး တရားဟောခံရ ပါသနည်း။ ရေမလွမ်းမိုးမီအချိန်က လူဆိုးများသာ အထူးသီးသန့် အဘယ်ကြောင့် ကိုယ်တော်၏ ဟောပြောချက်ကို ကြားနေရပါသနည်း။

နောဧခေတ်မတိုင်မီ ကောင်းကင်မှကျရှုံးလာသော ကောင်းကင် တမန် များကို ခရစ်တော်သခင်မှ ဟောပြောသွန်သင်ခဲ့သည် ဟူသော အဆိုသည်လည်း အဓိပ္ပာယ်မဲ့သောစကားပင်ဖြစ်သည်။ ‘‘ထောင်ထဲမှ လှောင်ထားသောဝိညာဉ်ကို ‘‘ရှေးကာလ’’ မှစ၍ နားထောင်မှု မရှိသော သူများဟုဆိုလျှင် (၁ပေ၊ ၃း၁၉၊၂ဝ)၊ သမ္မာကျမ်းစာ၏ဖော်ပြချက်အရ နတ်ဆိုးတမန်တို့သည် ယနေ့ထိပင်နားထောင် ခြင်းမရှိသော ကောင်းကင် တမန်များဖြစ်ကြသည် (ဧဖက်၊ ၆း၁၂။ ၁ပေ၊ ၅း၈)။ ‘‘ထိုမှတစ်ပါး၊ မိမိတို့ အခွင့်အရာကိုမစောင့်၊မိမိတို့နေရာအရပ်ကိုစွန့်ပစ်သော ကောင်းကင် တမန် တို့ကို ကြီးစွာသောနေ့၌ စစ်ကြောစီရင်ခြင်း အလိုငှာ၊ ထာဝရချည်နှောင်ခြင်းအားဖြင့် မှောင်မိုက်ထဲမှာ ချုပ်ထား တော်မူ၏’’ (ယုဒ၊ ၆)။ ကယ်တင်ခြင်းအတွက် လုံးဝအခွင့်အရေး မရှိတော့ပါ။

ကျွန်ုပ်တို့သည် ၁ပေ၊ ၃ မှဖော်ပြသော ‘‘လှောင်ထားသောဝိညာဉ်’’ အကြောင်းကို သတိပြုကြရပါမည်။ အခန်းငယ် ၁၉ သည် အခန်းငယ် ၂ဝ ကို အထူးပြုရေးသားထားကာ၊ နောဧအချိန်နားထောင်ခြင်းမရှိသော သူများဟု ရေးသားထားသည်။ ဂရိစာလုံး၏အခေါ်အဝေါ်၌ ‘‘ပနူးမာ’’ ကို ယင်းကျမ်းချက်တွင်အသုံးပြုထားသည်။ အခြားဓမ္မသစ် ကျမ်းချက်များ ၌လည်း အသုံးပြုလျက်ရှိသည် (၁ကော၊ ၁၆း၁၈။ ဂလာတိ၊ ၆း၁၈)။ ထိုဝေါဟာရကိုအသေအချာလေ့လာသောအခါ အသက်ရှင်နေလျက် ရှိသောသူ၊ ကယ်တင်ခြင်း၏ဖိတ်ခေါ်ချက်ကိုကြားရပါလျက် လက်ခံ နိုင်သော အခြေအနေ၌ရှိသူဟု ဆိုလိုပါသည်။ ထောင်ထဲမှ လှောင်ထား ခြင်း ခံရသော စကားသည်လည်း တိုက်ရိုက် လှောင်ထားခြင်းကို မဆိုလိုပါ။ အပြစ်၏ ချည်နှောင်ခြင်းကြောင့် လူသား၏ သဘာဝကျ ဆင်းသွားရခြင်းကို မြင်နေရသည့် အဖြစ်ကို ဖော်ပြခြင်းဖြစ်၏ (ရောမ၊ ၆း၁-၂၃။ ရောမ၊ ၇း၇-၂၅)။

ခရစ်တော်၏ဟောပြောခြင်းအကြောင်းအရာအလုံးစုံသည် နောဧအချိန် ကပင် အပြည့်အဝရှိပြီး ဘုရားသခင်ကိုယ်တိုင် သွန်သင်ခဲ့ သည် (ဟေဗြဲ၊ ၁၁း၇) နှင့် ‘‘ဖြောင့်မတ်ခြင်း တရားကို ဟောပြောခဲ့သူ ဖြစ်သည်’’ (၂ပေ၊ ၂း၅)။ ရှင်ပေတရုရေးသားသောကျမ်းချက်များ၌ သစ္စာရှိခြင်းအကြောင်းကိုသာ ရေးသား ထားခြင်းဖြစ်၍ သေဆုံးနေသူ တစ်ယောက်၏အခြေအနေကို ရေးသားဖော်ပြ ခြင်းမဟုတ်ပါ။

ကြာသပတေးနေ့ နိုဝင်ဘာလ ၂၄ ရက်

ယဇ်ပလ္လင်အောက်၌ရှိဝိညာဉ်များ

ဗျာ၊ ၆း၉-၁၁ ကိုဖတ်ပါ။ ယဇ်ပလ္လင်အောက်၌ဝိညာဉ်များ မည်သို့ ငိုကြွေးနိုင်မည်နည်း။

--------------------------------------------------------------------------------------------------

ပဥ္စမတံဆိပ်ကိုဖွင့်လိုက်ချိန်၌ သမားရိုးကျမြင်ရလေ့ရှိသော မြင်ကွင်း မျိုးမဟုတ်၊ ထူးဆန်းသောမြင်ကွင်းကိုမြင်ကြရသည်။ ယဇ်ပလ္လင်အောက်၌ ရှိသောမာတုရသေခြင်းဖြင့် သေရသော ဝိညာဉ်တို့ သည် ထာဝရဘုရားကို ဟစ်ကြွေး၍ မိမိတို့ခံခဲ့ရသောမတရားမှုအတွက် ကလဲ့စားချေပေးပါရန် တောင်းဆိုခဲ့ကြသည် (ဗျာ၊ ၆း၉-၁၁)။ အချို့သောသုံးသပ်သူများကလည်း ထိုယဇ်ပလ္လင်ကိုနံ့သာပလ္လင်ဟု သတ္တမတံဆိပ်ရေးသားချက်ကို ကိုးကား သတ်မှတ်ကြသည် (ဗျာ၊ ၈း၁-၆)။ သို့သော် နံ့သာမွေးအစား အသွေးဟုသာ ဖော်ပြသောကြောင့် (ဗျာ၊ ၆း၉-၁၁)၊ ထိုပလ္လင်ကို ယဇ်ကောင်ပူဇော်သော ပလ္လင်ဟုသာ မှတ်ရပါမည်။ ယဇ်ကောင်၏အသွေးများကို ပက်ဖျန်းသော ပလ္လင်ဟုသာ (ဝတ်၊ ၄း၁၈၊၃ဝ၊၃၄) လက်ခံရမည်ဖြစ်သည်။ မီးရှို့ရာ ပလ္လင်အောက်၌ ယဇ်ကောင်၏အသွေးများကို ပက်ဖျန်းရသကဲ့သို့ မာတုရ သေခြင်းဖြင့် အသွေးသွန်းခံရသော သန့်ရှင်းသူတို့၏အသွေးများသည်လည်း ဘုရားရှင် ၏ ပလ္လင်အောက်၌ ဖျန်းပက်ခြင်းသဘောကို ပုံဆောင်မှု ပြုပါသည်။ ထာဝရဘုရား၏နှုတ်ကပတ်တော်၌ သစ္စာရှိသောသူဖြစ်၍ ယေရှု၏ သက်သေခံချက်ကို စွဲလမ်းသူများဖြစ်ကြသည် (ဗျာ၊ ၆း၉။ ဗျာ၊ ၁၂း၁၇။ ဗျာ၊ ၁၄း၁၂)။

ယဇ်ပလ္လင်အောက်၌ရှိသောဝိညာဉ်ကိုလည်း ပုံဆောင်ချက် တစ်မျိုးဖြင့် ပြုထားပြန်သည်။ အဓိပ္ပာယ်ကိုအမှန်ယူသည်၊ တိုက်ရိုက် ယူထားသည်။ မာတုရသေခြင်းဖြင့် အသက်စွန့်ရသော သူတစ်ယောက် သည် ကောင်းကင်နိုင်ငံ တော်ရောက်နေသော်လည်း ပျော်ရွင်ခြင်း အပြည့်မရနိုင်ပါ။ ကလဲ့စားချေပေး ရန်သာ ဟစ်ကြော် နေကြသည်။ ထိုအသံကို ကျွန်ုပ်တို့ အကယ်၍သာ ကောင်းကင်နိုင်ငံတော်၌ ကြားနေ ရလျှင် ပျော်ရွင်နိုင်ပါမည်လား။ ကလဲ့စား ချေလိုစိတ်သည် သင့်ကို အစဉ်အမြဲနှောင့်ယှက်နေမည်သာရှိမည်ဟု သင်ခံစား နေရမည်လား။

ရှင်ယောဟန်ရေးသားတင်ပြသော ကောင်းကင်၌ စစ်ဆင်ရေး မြင်ကွင်းကို ပြန်၍သတိရစေပါသည်။ မြင်းဖြူ၊ မြင်းနီ၊ မြင်းမည်း၊ မြင်းမွဲနှင့်မြင်းစီးသူရဲများ ဟူ၍မရှိပါ။ ယေရှုရှင်သည်လည်း သိုးသငယ်၏ ပုံစံဖြင့် ဓားဒဏ်ရာချက်များ ကြောင့် သွေးချင်းချင်း လိမ်းသည့်ပုံစံဖြင့် မရှိပါ။ သားရဲလေးကောင်သည် အတောင်ရှိသောတိရစ္ဆာန်ဟူ၍လည်း အတိအကျဆိုလိုခြင်းမရှိပါ။ ထိုနည်း တူစွာ ကောင်းကင်ပလ္လင်အောက်၌ လဲလျောင်းလျက်ရှိသောဝိညာဉ်ဟူ၍လည်း မရှိပါ။ မြင်ရသမျှသော အရာတိုင်းသည် ပုံဆောင်ချက်ရုပ်ပုံလွာမျိုးသာရှိသည်

ဂျော့အီးလက်ဒ် သည် မြော်လင့်ခြင်းအသင်းသား တစ်ဦးမဖြစ်သည့်တိုင် မိမိ၏ရေးသားချက်၌ မြော်လင့်ခြင်းအသင်းတော်၏ ခံယူချက်နှင့် တူညီခဲ့သည်။ ဗျာဒိတ်ကျမ်း၊ ၆း၉-၁၁ တွင်ဖော်ပြသော ယဇ်ပလ္လင်သည် တိရစ္ဆာန်အသွေးများဖြင့်ပက်ဖြန်းသွန်းလောင်းခြင်းပြုသော ယဇ်ပလ္လင်မျိုး၊ ယဇ်ပူဇော်ခြင်းပြုနေသော ယဇ်ပလ္လင်မျိုးမဟုတ်ပါ။ ရှင်ယောဟန်မြင်တွေ့သောယဇ်ပလ္လင်၊ မာတုရသေခြင်းနှင့် ယဇ်ပလ္လင်၏ အောက်၌ ရှိသောဝိညာဉ်များသည် သေခြင်းအကြောင်းနှင့် လူသေပြီး ဘာဖြစ်မည်၊ မည်ကဲ့သို့ရှိမည်ဟူ၍ အခြေအနေကိုကိုယ်စားပြု သင်ကြားခြင်းမျိုး မရှိပါ။ ဘုရားသခင်၏နာမတော်ကြောင့် နှိပ်စက် ညှဉ်းပန်းခံခဲ့ရသော၊ အသေသတ်ခံခဲ့ ရသော သန့်ရှင်းသူများအကြောင်းကို မျက်စိထဲမြင်ယောင်နိုင်အောင် ပုံဖော် ပြသောမြင်ကွင်းမျိုးသာဖြစ်သည်

မတရားမှုကိုခံရသောသူများ အော်ဟစ်အကူအညီတောင်းခြင်း အချိန် မရောက်လာသေးဖူးလား။ ယုံကြည်ခြင်းအားဖြင့် ကျွန်ုပ်တို့သည် ကိုးစားမှုကို ပြုလျက် လျစ်လျူရှုခံရသောမတရားမှုအတွက် ယခုကမ္ဘာ ပေါ်တွင် ဖြစ်ပေါ် နေခြင်းမရှိသေးဖူးလား။ အံ့ဖွယ်ကောင်းသော ကတိတော်ရှိနေကြောင်း သင် မည်သို့စိတ်သက်သာခွင့်ရရှိမည်နည်း။

သောကြာနေ့ နိုဝင်ဘာလ ၂၅ ရက်

ဆက်လက်လေ့လာရန်။

‘‘သူဌေးကြီးနှင့်လာဇရုတို့၏အကြောင်းတွင် ကမ္ဘာပေါ်ရှိ လူ အားလုံးတို့ မိမိတို့ရည်မှန်းချက်ပြည့်စုံရေးကို ဆုံးဖြတ်အားထုတ် ကြသည်။ ကရုဏာ တံခါးမပိတ်မီ ဘုရားသခင်သည် ဝိညာဉ်တိုင်းအတွက် အချိန်ပေးထားသည်။ သို့သော်လည်း လူတို့သည်မိမိတို့၏ အခွင့်အရေးနှင့် အချိန်ကို အလဟသ ဖြုန်းတီးပစ်မည်ဆိုလျှင် ထာဝရအသက်ပါ ဆုံးရှုံးသွား လိမ့်မည်။ ကရုဏာ တံခါးပိတ်ပြီးနောက် ဒုတိယအခွင့်အရေး မရရှိနိုင်တော့ပါ။ မိမိတို့ကိုယ်တိုင် ရွေးချယ်ခဲ့သည်အတိုင်း ဘုရားရှင်နှင့် ထိုသူတို့အကြား ခြားထားသည့်ချောက် ကမ်းပါးကို ဖြတ်ခွင့်ရှိမရှိ မိမိကိုယ်တိုင်သာရွေးချယ်မှုပြုကြရမည်’’

‘‘ရှေးခရစ်ယာန်များတို့သည် တောင်ထိပ်၊ လျှိုမြောင်ချိုင့်ဝှမ်းများ သို့ ထွက်ပြေးပုန်းရှောင်ကြရသည်။ ပစ္စည်းဥစ္စာများကိုချန်ရစ်ခဲ့ရသည်။ ဆာလောင် မွတ်သိပ်ခြင်း၊ အေးစက်ချမ်းတုန်ခြင်းနှင့် ဒုက္ခအမျိုးမျိုးကို ရင်ဆိုင်ရသော်လည်း ခရစ်တော်နှင့်အတူ ဒုက္ခခံခြင်းကိုသာ ရွေးချယ်ခဲ့ ကြသည်။ အဘယ်ကြောင့်ဆိုသော် ကိုယ်တော်သည် သူတို့အတွက် အသေခံခဲ့ခြင်းကြောင့်ဖြစ်သည်။ သူတို့ပြသ ခဲ့သောနမူနာလမ်းသည် ဘုရားသခင်၏လူများအတွက် စိတ်သက်သာရာ၊ ခွန်အားရစရာြဖစ်ေစြပီး၊ ဒုက္ခခံရာအချိန်၌

-ဝ-